ЖҮЗІМ АЛҚАБЫНДАҒЫ ЖҮЙЕЛІ ЖҰМЫС
"ЖҮЗІМ АЛҚАБЫНДАҒЫ ЖҮЙЕЛІ ЖҰМЫС" | "https://abai.kz/post/44157"
TITLE: ЖҮЗІМ АЛҚАБЫНДАҒЫ ЖҮЙЕЛІ ЖҰМЫС
URL: https://abai.kz/post/44157
META: "ЖҮЗІМ АЛҚАБЫНДАҒЫ ЖҮЙЕЛІ ЖҰМЫС" | "https://abai.kz/post/44157"
DATE: 25.07.2016
AUTHOR(s): Абай-Ақпарат
TOTAL WORDS: 158
TEXT: Жақында Оңтүстік Қазақстан облысындағы республикалық және жергілікті журналистер Қазығұрт ауданының «Аманкелді» жауапкершілігі шектеулі серіктестігіне қарасты жүзім алқабымен және бау шаруашылығымен танысып қайтқан-тын. Бұл туралы «Abai.kz» порталы Қазығұрт ауданы әкімінің баспасөз қызметіне сілтеме жасай отырып хабарлайды. 150 гектар алқапқа өсірілген жүзім жайқалып, оның сабақтарына біткен салалы өнім бірден көзге түседі. Жүзім терім науқаны да енді басталған екен. Жүзімнің 7-8 сорты бар. Қазіргі таңда Италиядан әкелініп, егілген жүзімнің «Кардинал» сортын теруде. Жүзімнің басқа да «Красное», «Белое», «Крымский шоколад» деген сортымен қоса жергілікті жерге бейім «Тайпа», «Киш-миш черный», «Дамский пальчик» сорттары да өсірілуде. Өсірілген жүзімді алдын-ала түзілген келісім шарт бойынша Ресейдің Москва, Хабаровск, Иркутск қалаларындағы супермаркеттерге және еліміздің Астана, Алматы, Ақтөбе қаласының тұрғындарына экологиялық табиғи таза, әрі балғын жемістерді жөнелтуде. «Амангелді» ЖШС-нің өнімдерін сақтауға арналған жеке қоймасы бар. Сыйымдылығы 2 мың тонна болатын сақтау орнындағы 10 камера толықтай толған уақытта ондағы өнімдер отандық нарықтан бөлек, шетелдік нарыққа шығарылады. Бүгінде 1 мың гектар егістікке бидай, мақсары, жеміс-жидек пен жүзім өсіріп отыр. Аbai.kz
